MEKSA Ɛebdelqader d acennay aqbayli, ilul di 4 yunyu 1954 di taddart n Mira i dyuzgan di lɛerc n At Jennad. Asmi yesɛa 6 n yiseggasen di leɛmer-is, yunag netta d twacult-is ɣer Blida dinna i d-yetturebba, umbeɛd ruḥen ɣer Buluɣin di Lezzayer tamanaɣt, anda izdeɣ di “la pointe pescade”. Deg useggas n 1975, asmi yesɛa 21 n yiseggasen di leɛmer-is, yunag ɣer Fṛansa izdeɣ di Epinay s daxel n Paris. MEKSA xas akken yekker-d gar waɛraben, yeṭṭef di tutlayt-is d leɛwayed-is.